Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî de eşkerayîyêke daye. Eşkerayîye wina ya:
''Rixmê bombardumananê bêhumaran, bombayanê qedexeyan û çekanê kîmyewîyan ê artêşa tirke ya îşxalkere zî gerîlayê azadîye yê Kurdîstanî xoverdayîşê xo rê tarîxîyî rê dewam kenê. Rixmo ke artêşa îşxalkere pê destekê NATOyî û îmkananê xo pê metodanê bêexlaqan sûcanê şerî kena hêzê ma taktîkanê dewrê neweyî bi westatî anê ca, xoverdayîşê xo rê dewam kenê û derban danê îşxalkeran ro.
Netîceya 8 çalakîyanê hêzanê ma de 8 îşxalkerî ameyî cezakerdene, 2 îşxalkerî birîndar bîyî, 1 dron ame îmhakerdene. Artêşa îşxalkere Warê Xoverdayîşî 15 reyî pê bomba û çeka qedexe, 5 reyî pê teyarayanê şerî, 47 reyî pê helîkopteranê hêrişî, bi desan reyî zî pê obus û çekanê giranan dayî bombayan ver.
Detayê hêrişan û çalakîyan wina yê:
Çarçewa Hemleya Şorişgêre ya Bazanê Zagrosî de herêma Zapî de;
17ê êlule de Warê Xoverdayîşî yê Çemçoyî de îşxalkerî gêrîyayî binê kontrolî û pê taktîkê suîkastî dîyayî piro. Çalakîye de 1 îşxalker ame cezakerdene.
17ê êlule de Warê Xoverdayîşî yê Sîda de mewzîyanê Şehîd Felatî de îşxalkerî pê bombayanê destan ameyî derbkerdene. Netîceya mudaxeleyê hêzanê ma de îşxalkerî gamêke xo apey ant.
17ê êlule de Warê Xoverdayîşî yê Sîda de mewzîyanê Şehîd Sîpanî de tîmanê ma yê hereketînan ê YJA-Starî pê çekanê giranan da îşakeran ro û di îşxalkerî ceza kerdî.
17ê êlule de Warê Xoverdayîşî yê Şehid Adilî yê Çemçoyî de îşxalkerî gêrîyayî binê kontrolî û tîmanê ma yê hereketînan da înan ro. 1 îşxalker na çalakîye de ame cezakerdene.
17ê êlule de Warê Xoverdayîşî yê Sîda de, mewzîyanê Şehîd Agirî de hêzanê ma yê hereketînan da îşxalkeran ro û 1 îşxalker ceza kerd.
17ê êlule de Warê Xoverdayîşî yê Çemçoyî de tîmanê ma yê hereketînan da îşxalkeran ro. Çalakîye de 3 îşxalkerî ameyî cezakerdene, 2 îşxalkerî birîndar bîyî.
Çarçewa Hemleya Şorişgêre ya Şehîd Savaş Maraşî ya Cengê Xabûrî de 17ê êlule de Warê Xoverdayîşî yê Girê Amedîyê de tîmanê ma yê hereketînan îşxalkerî derb kerdî û 1 dron hetê hêzanê ma ra ame îmhakerdene.
Hêrişê ke artêşa îşxalkere pê bomba û çeka kîmyewîye kerdê:
17ê êlule de Warê Xoverdayîşî yê Girê FMyî, Girê Amedîyê, Sîda, Şehîd Felat, Şehîd Serxwebûn û Şehîd Bahızî dîyayî bombayan ver.
Hêrişê bînî yê artêşa îşxalkere:
17ê êlule de warê Sinînê yê Xakurkê, dormeyê awa Zapî, Warê Xoverdayîşî yê Çemço, Sîda, Saca, Şehîd Fedakar, Girê Hakkarî, Girê Cûdî, Girê FM, Girê Amedîyê dîyayî bombayan ver.
Warê Xoverdayîşî yê Girê Cûdîyî de têgêrayîşê dronan qewimîya.''
